इजरायल अरब में बीकानेर से कम वर्षा फिर भी कृषि में आत्मनिर्भर: कुलकर्णी
इजरायलअरब में बीकानेर से भी कम बरसात होती है, लेकिन फिर भी वहां पर कृषि के क्षेत्र में आत्मनिर्भरता है। क्योंकि इन देशों में पानी का सदुपयोग सौ फीसदी होता है। रेगिस्तानी इलाकों में पानी की एक-एक बूंद की उपयोगिता को समझ उपयोग करना सीखना होगा। पूना से आए पर्यावरण प्रबंधन एवं ऊर्जा नवीनीकरण विशेषज्ञ मिलिंद कुलकर्णी ने ये बात औद्योगिक स्वच्छता प्रबंधन पर आयोजित एक दिवसीय कार्यशाला में कही। कुलकर्णी ने कहा कि बीकानेर में उद्योंगो से निकलने वाले जल का शुद्धिकरण पश्चात फिर से उपयोग में लिया जा सकता है।
मंडी से निकलने वाले जैविक कचरा, गोबर, का उपयोग बायोगैस के माध्यम से बिजली बनाने में किया जा सकता है। कई राज्यों में निकायों ने ऐसे संयत्र स्थापित कर दिए हैं। पूना के अतुल कुलकर्णी ने वाटर ट्रीटमेंट और आरओ के जरिए पानी के उपयोग की पद्धति पर प्रकाश डाला। महापौर नारायण चौपड़ा ने आधुनिक तकनीक से शहर की समस्याओं के समाधान खोजने पर बल देते हुए कहा कि ठोस कचरा प्रबंधन के लिए उद्योगपतियों को आगे आना चाहिए। निगम आयुक्त राकेश जयसवाल ने उद्योगपतियों से शहर को हरा-भरा साफ बनाए रखने में सहयोग की अपील की। यूआईटी चैयरमैन महावीर रांका , जिला उद्योग केंद्र के जीएम आरके सेठिया, रीको बीकानेर के क्षेत्रीय अधिकारी सुभाष चंद्र गर्ग, प्रदूषण नियंत्रण मंडल के क्षेत्रीय अधिकारी आरके मांडावत, जिला उद्योग संघ के अध्यक्ष आरके पचीसिया, राजस्थान उद्योग संघ अध्यक्ष सुभाष मित्तल ने भी विचार व्यक्त किए। कार्यशाला में रानी बाजार, बीछावल, करणी खारा के प्रमुख उद्योगपतियों कमल बोथरा, कमल कल्ला, श्रीधर शर्मा, मनोज शर्मा, अनिल शुक्ला, महेश कोठारी, अरुण जैन, जितेंद्र शर्मा सोहनलाल सहित कई स्वचछ्ता प्रहरियों ने भाग लिया।
औद्योगिक स्वच्छता प्रबंधन कार्यशाला को संबोधित करते मिलिंद कुलकर्णी।
hin_Deva hin_Deva hin_Deva hin_Deva